Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12940

g) a nemzetközi járatok számára, ha szükséges, legyen biztosítva olyan állóhely, ahol a légi-jármű, az utasok, a hajózószemélyzet és a poggyászok ellenőrzése végrehajtható. III. - Kilépő utasok, hajózószemélyzet és poggyász 6.16 Ajánlott gyakorlat. - A repülőtérre felszíni közlekedési eszközzel érkező utasoknak, személyzeti tagoknak és személypoggyászaiknak könnyű és gyors bejutási lehetőséget kell biztosítani az utasforgalmi épületbe. 6.17 Ajánlott gyakorlat. - A szerződő állam, ha a forgalom az igényt alátámasztja, gondoskodik arról, hogy a légi-jármű üzemeltetők, repülőterek és a repülőtéri kiszolgálás üzemeltetői fontolóra vegyék megfelelő méretű és a szükséges gyermek-gondozási berendezési tárgyakkal rendelkező gyermek váróterem kialakítását az indulási és a tranzit csarnokban, amellyel speciális területet nyújtanak a szülei vagy gondozói kíséretében lévő csecsemők/kisgyermekek számára. E termeket lássák el megfelelő egyértelmű jelzésekkel. 6.18 Ajánlott gyakorlat. - A repülőtér utasforgalmi épületei között, valamint az utasforgalmi épületek és a távolabb lévő parkolási lehetőséget nyújtó létesítmény között könnyű és gyakori szállításról kell gondoskodni. 6.19 Ajánlott gyakorlat. - Fontolóra kell venni, hogy a személypoggyász felvevő létesítményt a felszíni szállítás érkezési pontjához a lehető legközelebb telepítsék. 6.20 Ajánlott gyakorlat. - A szerződő állam, kellő mértékben figyelembe véve a szükséges védelmi óvintézkedéseket és ellenőrzési követelményeket tanulmányozza annak lehetőséget, hogy engedélyezi repülőtéren kívüli utas felvevő létesítmény kialakítását, 6.21 Ajánlott gyakorlat. - A légi-járművek indításának szolgálatában a szerződő államok, ha az utasokat védelmi célból, vagy kábítószer ellenőrzés céljából - amelyik megfelelő - átvizsgálják, akkor a lehetőség adta mértékben e vizsgálatokhoz specializált berendezéseket alkalmazzanak annak érdekében, hogy csökkentsék azon személyek számát, akiket más eszközökkel kell átkutatni.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes